
98 DR.31.5.2004 

 

Usahawan dan Koperasi.  Walau bagaimanapun  Perbadanan Penggunaan Industri 
Kecil dan Sederhana atau SMEDEC di bawah Kementerian Perdagangan 
Antarabangsa  dan Industri akan menjayakan program-program terutama dari segi 
mengadakan kursus, seminar dan latihan dalam pembangunan keusahawanan.  
SMEDEC juga sedang merancang program dalam perancangan untuk membantu 
generasi kedua  dan ketiga warga FELDA.   

Tuan Yang di-Pertua, Ahli Yang Berhormat  bagi  Kudat membangkitkan isu 
mengenai  industri petrokimia di persisiran Sabah yang diusahakan oleh Petronas.  
Tuan Yang di-Pertua, pada masa ini mengikut rekod kementerian, Petronas hanya  
memiliki satu projek petrokimia yang sedang beroperasi di negeri Sabah sejak  20 
tahun yang lepas iaitu projek metanol di Labuan.  Setakat ini MITI tidak menerima  
sebarang cadangan baru bagi projek-projek petrokimia lain daripada Petronas untuk 
negeri Sabah. 

Yang Berhormat bagi Jerai membangkitkan isu mengenai Proton, berkaitan 
kejayaan R&amp;D, kedudukan syarikat vendor yang menghasilkan komponen dalam 
tempoh menerima bayaran status usaha sama dengan syarikat LOTUS, masalah 
penjualan kereta baru, Proton dan  komisen jualan. Tuan Yang di-Pertua, Proton 
ditubuhkan oleh HICOM pada 7 Mei 1983 untuk melaksanakan pembuatan kereta 
nasional.  Syarikat Edaran Automobil  Nasional  atau EON pula telah ditubuhkan  
semenjak 16 Mei 1984 sebagai pengedar tunggal kereta buatan Proton di negara ini.  

Walau bagaimanapun  sebuah lagi syarikat pengedar  iaitu syarikat usaha 
sama Proton DRB Sdn. Berhad atau USPD telah ditubuhkan pada tahun 1985 untuk  
memasarkan model-model tertentu Proton seperti model Wira Aeroback, Putra, Satria 
dan Tiara.  Syarikat USPD ini telah diambil alih  sepenuhnya oleh Proton Berhad pada 
tahun 2000, di mana telah ditukar nama  kepada  ProtonEdar dan seterusnya  menjadi 
pengedar semua  model-model Proton.  Oleh itu kedua-dua syarikat  EON dan Proton 
Edar mempunyai fungsi yang sama dalam memberi pengedaran dan perkhidmatan 
kereta keluaran Proton kepada  pelanggan.  

Tuan Yang di-Pertua, walau bagaimanapun pada 31 Mac 2003, kedua-dua  
pihak bersetuju menyelesaikan masalah pengedaran kenderaan Proton dengan 
menandatangani  memorandum perjanjian  yang  menggariskan terma-terma  utama 
yang telah dipersetujui bersama di dalam perjanjian pengedaran utama, Super 
Dealership Agreement dengan izin.  Di bawah perjanjian ini juga, EON bersetuju 
melepaskan statusnya sebagai  pengedar kereta Proton kepada hanya  wakil pengedar 
tunggal  utama.  Pada masa yang sama, EON dibenarkan untuk menjual kenderaan 
dari jenama lain melalui  entiti korporat  dan premis jualan  berasingan untuk terus 
berdaya maju. Dengan termeterainya perjanjian ini  masalah yang dihadapi  di antara 
EON dan Proton Edar telah selesai. 

Tuan Yang di-Pertua, mengenai pengeluaran  Tiara, Arena.… 

Timbalan Yang di-Pertua [Datuk Dr. Yusof bin Yacob]:  Kuala Terengganu 
bangun Yang Berhormat.  

Tuan Razali bin Ismail:  Tuan Yang di-Pertua, berhubung dengan Proton 
yang telah disentuh, jadi saya ingin bertanya satu soalan kepada Yang Berhormat  
Timbalan Menteri.  Sejauh manakah Proton kita ini boleh bersaing di pentas global dan 
di pentas antarabangsa ini, lebih-lebih lagi dalam masa sekarang ini Proton City yang 
berhampiran dengan Tanjong Malim yang begitu luas kawasannya telah pun dibina. 
Dalam konteks ini, juga over capacity dalam persaingan dengan kereta-kereta di 
peringkat  global ini begitu sengit  sekali. Bagaimanakah masa depan  kita, lebih-lebih 
lagi kita sedang bersaing juga dengan kereta-kereta yang keluar daripada Thailand, 
terutamanya di kilang baru yang baru dibina di Rayong yang pernah diistilahkan 
sebagai the Detroit of The East ini.  Bagaimanakah kedudukan dan masa depan Proton 
kita.  

 Dato’ Haji  Ahmad Husni Mohd. Hanadzlah:  Tuan Yang di-Pertua, kita 
sedia maklum bahawa persaingan dalam dunia automotif peringkat antarabangsa 
begitu sengit, di mana saya maklumkan di Dewan ini minggu lalu bahawa sekarang ini 
dari segi struktur industri automobil global sedang berlaku satu perubahan yang begitu 
pesat, membuatkan persaingan antarabangsa lebih hebat lagi.  Sebanyak 28 buah 
syarikat telah bergabung di bawah lima kumpulan iaitu General Motors, Ford, 
Daimler/Chrysler, Volkswagen dan Toyota.   



Usahawan dan Koperasi. Walau bagaimanapun Perbadanan Penggunaan Industri Kecil dan Sederhana atau SMEDEC di bawah Kementerian Perdagangan Antarabangsa dan Industri akan menjayakan program-program terutama dari segi mengadakan kursus, seminar dan latihan dalam pembangunan keusahawanan. SMEDEC juga sedang merancang program dalam perancangan untuk membantu generasi kedua dan ketiga warga FELDA. Tuan Yang di-Pertua, Ahli Yang Berhormat bagi Kudat membangkitkan isu mengenai industri petrokimia di persisiran Sabah yang diusahakan oleh Petronas. Tuan Yang di-Pertua, pada masa ini mengikut rekod kementerian, Petronas hanya memiliki satu projek petrokimia yang sedang beroperasi di negeri Sabah sejak 20 tahun yang lepas iaitu projek metanol di Labuan. Setakat ini MITI tidak menerima sebarang cadangan baru bagi projek-projek petrokimia lain daripada Petronas untuk negeri Sabah. Yang Berhormat bagi Jerai membangkitkan isu mengenai Proton, berkaitan kejayaan R&D, kedudukan syarikat vendor yang menghasilkan komponen dalam tempoh menerima bayaran status usaha sama dengan syarikat LOTUS, masalah penjualan kereta baru, Proton dan komisen jualan. Tuan Yang di-Pertua, Proton ditubuhkan oleh HICOM pada 7 Mei 1983 untuk melaksanakan pembuatan kereta nasional. Syarikat Edaran Automobil Nasional atau EON pula telah ditubuhkan semenjak 16 Mei 1984 sebagai pengedar tunggal kereta buatan Proton di negara ini. Walau bagaimanapun sebuah lagi syarikat pengedar iaitu syarikat usaha sama Proton DRB Sdn. Berhad atau USPD telah ditubuhkan pada tahun 1985 untuk memasarkan model-model tertentu Proton seperti model Wira Aeroback, Putra, Satria dan Tiara. Syarikat USPD ini telah diambil alih sepenuhnya oleh Proton Berhad pada tahun 2000, di mana telah ditukar nama kepada ProtonEdar dan seterusnya menjadi pengedar semua model-model Proton. Oleh itu kedua-dua syarikat EON dan Proton Edar mempunyai fungsi yang sama dalam memberi pengedaran dan perkhidmatan kereta keluaran Proton kepada pelanggan. Tuan Yang di-Pertua, walau bagaimanapun pada 31 Mac 2003, kedua-dua pihak bersetuju menyelesaikan masalah pengedaran kenderaan Proton dengan menandatangani memorandum perjanjian yang menggariskan terma-terma utama yang telah dipersetujui bersama di dalam perjanjian pengedaran utama, Super Dealership Agreement dengan izin. Di bawah perjanjian ini juga, EON bersetuju melepaskan statusnya sebagai pengedar kereta Proton kepada hanya wakil pengedar tunggal utama. Pada masa yang sama, EON dibenarkan untuk menjual kenderaan dari jenama lain melalui entiti korporat dan premis jualan berasingan untuk terus berdaya maju. Dengan termeterainya perjanjian ini masalah yang dihadapi di antara EON dan Proton Edar telah selesai. Tuan Yang di-Pertua, mengenai pengeluaran Tiara, Arena.... Timbalan Yang di-Pertua [Datuk Dr. Yusof bin Yacob]: Kuala Terengganu bangun Yang Berhormat. Tuan Razali bin Ismail: Tuan Yang di-Pertua, berhubung dengan Proton yang telah disentuh, jadi saya ingin bertanya satu soalan kepada Yang Berhormat Timbalan Menteri. Sejauh manakah Proton kita ini boleh bersaing di pentas global dan di pentas antarabangsa ini, lebih-lebih lagi dalam masa sekarang ini Proton City yang berhampiran dengan Tanjong Malim yang begitu luas kawasannya telah pun dibina. Dalam konteks ini, juga over capacity dalam persaingan dengan kereta-kereta di peringkat global ini begitu sengit sekali. Bagaimanakah masa depan kita, lebih-lebih lagi kita sedang bersaing juga dengan kereta-kereta yang keluar daripada Thailand, terutamanya di kilang baru yang baru dibina di Rayong yang pernah diistilahkan sebagai the Detroit of The East ini. Bagaimanakah kedudukan dan masa depan Proton kita. Dato' Haji Ahmad Husni Mohd. Hanadzlah: Tuan Yang di-Pertua, kita sedia maklum bahawa persaingan dalam dunia automotif peringkat antarabangsa begitu sengit, di mana saya maklumkan di Dewan ini minggu lalu bahawa sekarang ini dari segi struktur industri automobil global sedang berlaku satu perubahan yang begitu pesat, membuatkan persaingan antarabangsa lebih hebat lagi. Sebanyak 28 buah syarikat telah bergabung di bawah lima kumpulan iaitu General Motors, Ford, Daimler/Chrysler, Volkswagen dan Toyota.